**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 71 /2018**

**ΑΔΑ:** 6Α4ΝΩΨΑ-ΧΦΟ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 10ο/2018 Της 26Ης ΦΕΦΡΟΥΑΡΙΟΥ 2018**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘ *Ορισμός* δικηγόρου του Δήμου για γνωμοδότηση σχετικά με επίσχεση εργασίας ΙΔΟΧ του Δήμου Αρταίων και κατάθεση απαιτούμενου δικόγραφου ενώπιον των αρμοδίων δικαστηρίων ’’**

Στην Άρτα, σήμερα, 26-02-2018 και ώρα 09:00 π.μ.. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την **4502/22-02-2018** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (5) μέλη:

|  |  |
| --- | --- |
| **ΠΑΡΟΝΤΕΣ**   1. **Τσιρογιάννης Χρήστος**   **(Πρόεδρος)**  **2. Σιαφάκας Χριστόφορος**  **3. Βλάχος Μιχαήλ**  **4. Χαρακλιάς Κων/νος**  **5. Πανέτας Γεώργιος** | **ΑΠΟΝΤΕΣ**      **1. Λιλής Γεώργιος**  **2. Βασιλάκη –Μητρογιώρου**  **Βικτωρία**  **3. Παπαϊωάννου Κων/νος**  **4. Κοσμάς Ηλίας** |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας κ. Σερβετάς Ηλίας και η Ειδική Σύμβουλος του Δημάρχου κ. Σφαλτού Χαρίκλεια

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η επιτροπή έκανε δεκτή πρόταση του Προέδρου της να συζητηθεί (16) έκτακτα θέμα.

Ο κ. Πρόεδρος εισηγούμενος το 9ο τακτικό Θέμα*:* ***Ορισμός* δικηγόρου του Δήμου για γνωμοδότηση σχετικά με επίσχεση εργασίας ΙΔΟΧ του Δήμου Αρταίων και κατάθεση απαιτούμενου δικόγραφου ενώπιον των αρμοδίων δικαστηρίων.** έθεσε υπόψη της Επιτροπής την εισήγηση του τμήματος Μισθοδοσίας του Δήμου οποία αναφέρει τα εξής: Οι εργαζόμενοι του Δήμου Αρταίων Ευστρατίου Λεωνίδας, Μέγας Ανδρέας και Σαλαμούρας Βασίλειος, ΙΔΟΧ με τις διατάξεις του άρθρου24 του ν.4479/2017της Δ/νσης Καθαριότητας Ανακύκλωσης και Πρασίνου, προέβησαν σε επίσχεση εργασίας στις 28/11/2017, την οποία γνωστοποίησαν στο Δήμο για τη μη καταβολή των δεδουλευμένων των μηνών Ιουλίου, Αυγούστου, Σεπτεμβρίου και Οκτωβρίου.

Ο Δήμος Αρταίων προέβη σε όλες τις ενέργειες που προέβλεπε το άρθρο 24 του ν.4479/2017 όσον αφορά τη σύναψη των συμβάσεων και εξέδωσε τα υπ’ αρ. Α 228και Α 230 χρηματικά εντάλματα, τα οποία το Ελεγκτικό Συνέδριο Ν. Άρτας επέστρεψε αθεώρητα .Με το αρ. 45093/23-11-2017 έγγραφο της Δ/νσης Οικ/κών επανυποβλήθησαν προς το Ελεγκτικό Συνέδριο Ν. Άρτας τα χρηματικά εντάλματα με απόψεις επί της νομιμότητας των συμβάσεων. Με πράξη του Κλιμακίου Προληπτικού Ελέγχου Δαπανών , 1Ο Τμήμα επεστράφησαν τα εν λόγω εντάλματα θεωρημένα και για το λόγο αυτό εξεδόθησαν τα υπ αρ. Β2198, 2199, 2000 και 2201/19-12-2017 χρηματικά εντάλματα πληρωμής των υπαλλήλων ΙΔΟΧ υπηρεσίας καθαριότητας , οι οποίοι πληρώθηκαν στις 22/12/2017 και για το μήνα Νοέμβριο. Εκ του γεγονότος ότι η καθυστέρηση της καταβολής των δεδουλευμένων στους υπαλλήλους ΙΔΟΧ δεν ήταν υπαιτιότητα του Δήμου Αρταίων , αφού προέβη σε όλεςτις νόμιμες ενέργειες για την καταβολή των αποδοχών τους (έκδοση μισθολογικών καταστάσεων και χρηματικών ενταλμάτων ) και επίσης η μη θεώρηση ενταλμάτων από το Ελεγκτικό Συνέδριο αφορούσε αρκετούς δήμους της Χώρας ,δεν καταβλήθηκαν οι αποδοχές του διαστήματος της επίσχεσης στους τρεις υπαλλήλους , εφόσον οι ανωτέρω υπάλληλοι δεν παρείχαν εργασία ,σύμφωνα με το άρθρο 172 του ν.3584/2007. Στη συνέχεια και λόγω ότι οι ανωτέρω εργαζόμενοι παρόλο που τους είχαν καταβληθεί οι δεδουλευμένες αποδοχές προσέφυγαν μέσω του Δικηγόρου τους στην Υπηρεσία του ΟΑΕΔ ζητώντας αποζημίωση για το χρονικό διάστημα της επίσχεσης. Η υπηρεσία του ΟΑΕΔ και συγκεκριμένα η Προϊσταμένη κ.Βαδιβούλη , μας επισήμανε το άρθρο 325 του Αστικού Κώδικα με το οποίο ο εργοδότης υποχρεούται σε καταβολή αποδοχών σε επίσχεση εργασίας εφόσον δεν είναι καταχρηστική σύμφωνα με το άρθρο 281 του Αστικού Κώδικα . Η Υπηρεσία λόγω ότι θεωρεί ότι η επίσχεση είναι καταχρηστική ζητούμε νομική υποστήριξη προκειμένου να προβεί σε όλες τις απαιτούμενες ενέργειες ώστε να κριθεί η επίσχεση καταχρηστική.

Συνεχίζοντας ο κ. Πρόεδρος είπε: Στο Δήμο μας δεν υπάρχει Νομική Υπηρεσία και ούτε ο Δήμος μας διαθέτει δικηγόρο με έμμισθη εντολή. Κρίνεται απαραίτητο λοιπόν να ορίσουμε δικηγόρο ο οποίος θα γνωμοδοτήσει σχετικά

Σχετική δαπάνη έχει προβλεφθεί στον προϋπολογισμό του Δήμου, στον Κ.Α. 00-61.11 ‘’Αμοιβές νομικών και συμβολαιογράφων’’, σχετ. Α.Α.Υ. 172/3860/16-2-2018 (ΑΔΑ 667ΖΩΨΑ-ΛΕ7) και η οποία εγκρίθηκε με την 41/2018 Α.Ο.Ε. (ΑΔΑ ΩΨΖΝΩΨΑ-4ΥΕ).

Ακολούθησε διαλογική συζήτηση και στη συνέχεια ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις Ν. 3463/2006 και Ν.3852/2010 και την εισήγηση της Υπηρεσίας και την πρόταση του Προέδρου της

**ΑΠΟΦΑΣΙΖΕΙ ΟΜΟΦΩΝΑ**

**Α.** Ορίζει σύμφωνα με το ιστορικό της παρούσης πληρεξούσιο δικηγόρο του Δήμου την κ. Πάνου Κυριακή προκειμένου να γνωμοδοτήσει σχετικά με το αν είναι η όχι καταχρηστική η επίσχεση εργασίας των ΙΔΟΧ υπαλλήλων της υπηρεσίας καθαριότητας του Δήμου Αρταίων, εν συνεχεία να συντάξει και καταθέσει το απαιτούμενο δικόγραφο ενώπιον των αρμοδίων δικαστηρίων και παραστεί κατά τη δικάσιμο που θα ορισθεί και σε κάθε μετά από αναβολή δικάσιμο.

**Β.** Ο καθορισμός της αμοιβής του παραπάνω δικηγόρου, θα γίνει με βάση τα οριζόμενα στο άρθρο 281 Ν.3463/2006 και στον Κώδικα δικηγόρων Ν. 4194/2013 (Φεκ 208/τ.Α΄/27-9-2013).

**Γ.** Ο καθορισμός της αμοιβής της παραπάνω δικηγόρου, θα γίνει με βάσει τα οριζόμενα στο άρθρο 281 Ν.3463/2006 και στον Κώδικα δικηγόρων Ν. 4194/2013 (Φεκ 208/τ.Α΄/27-9-2013) στο παράρτημα 1 **‘‘**Εξωδικαστικές αμοιβές**’’**, ήτοι (1) ώρα συν Φ.Π.Α.

**Δ.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 71 /2018**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

***ΤΣΙΡΟΓΙΑΝΝΗΣ Κ. ΧΡΗΣΤΟΣ***

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*