**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 49 /2018**

**ΑΔΑ:** 78Ψ9ΩΨΑ-ΙΧΚ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 10ο/2018 Της 26Ης ΦΕΦΡΟΥΑΡΙΟΥ 2018**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘ Έγκριση πραγματοποίησης δαπάνης με τίτλο: Εργασίες εκκένωσης βόθρου καταφυγίου αδέσποτων ζώων συντροφιάς ’’**

Στην Άρτα, σήμερα, 26-02-2018 και ώρα 09:00 π.μ.. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την **4502/22-02-2018** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (5) μέλη:

|  |  |
| --- | --- |
| **ΠΑΡΟΝΤΕΣ**   1. **Τσιρογιάννης Χρήστος**   **(Πρόεδρος)**  **2. Σιαφάκας Χριστόφορος**  **3. Βλάχος Μιχαήλ**  **4. Χαρακλιάς Κων/νος**  **5. Πανέτας Γεώργιος** | **ΑΠΟΝΤΕΣ**      **1. Λιλής Γεώργιος**  **2. Βασιλάκη –Μητρογιώρου**  **Βικτωρία**  **3. Παπαϊωάννου Κων/νος**  **4. Κοσμάς Ηλίας** |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας κ. Σερβετάς Ηλίας και η Ειδική Σύμβουλος του Δημάρχου κ. Σφαλτού Χαρίκλεια

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η επιτροπή έκανε δεκτή πρόταση του Προέδρου της να συζητηθεί (16) έκτακτα θέμα.

Ο Πρόεδρος εισηγούμενος το 3ο έκτακτο θέμα: **Έγκριση πραγματοποίησης δαπάνης με τίτλο: Εργασίες εκκένωσης βόθρου καταφυγίου αδέσποτων ζώων συντροφιάς**  έθεσε υπόψη της Επιτροπής την εισήγηση της του τμήματος Αγροτικής Ανάπτυξης η οποία αναφέρει τα εξής: Ο Δήμος μας, στα πλαίσια λειτουργίας του καταφυγίου αδέσποτων ζώων συντροφιάς, εντός των χώρων του οποίου υπάρχει εγκατεστημένος βόθρος για τα λύματα που προκύπτουν κατά τον καθαρισμό των εσωτερικών χώρων στους οποίους φιλοξενούνται τα αδέσποτα ζώα, οφείλει να προχωρά σε τακτά χρονικά διαστήματα στις εργασίες εκκένωσής του.

Στο καταφύγιο αδέσποτων ζώων, πραγματοποιείται καθημερινός και τακτικός καθαρισμός από τα περιττώματα και τις λοιπές ακαθαρσίες των ζώων, από τον οποίον προκύπτουν λύματα που μεταφέρονται σε βόθρο. Ο συγκεκριμένος λοιπόν βόθρος απαιτεί σε τακτική βάση, εκκένωση από τα λύματα.

Για τους παραπάνω λόγους, έχει εγγραφεί στον οικονομικό προϋπολογισμό έτους 2018, η πίστωση Κ.Α. 70-6162.008 «Εργασίες εκκένωσης βόθρου καταφυγίου αδέσποτων ζώων συντροφιάς», ποσού 600,00€.

Έχοντας λοιπόν υπόψη :

1. Τις διατάξεις του άρθρου 4 του Π.Δ. 80/2016 (ΦΕΚ 145/5-8-2016, τεύχος Α΄).
2. Την με αριθμ. πρωτ. 19444/7-2-2018 Απόφαση Γενικού Γραμματέα Αποκεντρωμένης Διοίκησης Ηπείρου-Δυτ. Μακεδονίας για την επικύρωση του προϋπολογισμού και του ολοκληρωμένου σχεδίου δράσης, οικονομικού έτους 2017, του Δήμου Αρταίων, Π.Ε. Άρτας.
3. Την με αριθμ. 68/2018 Α.Δ.Σ. με θέμα : «Αναμόρφωση προϋπολογισμού (αριθμ. 35/2018 Α.Ο.Ε.)»
4. Την εγγεγραμμένη πίστωση με Κ.Α. 70-6162.008 «Εργασίες εκκένωσης βόθρου καταφυγίου αδέσποτων ζώων συντροφιάς», ποσού 600,00€.
5. Το ότι η δαπάνη θα ολοκληρωθεί εντός του οικονομικού έτους 2018.

Ζητούμε από την Οικονομική Επιτροπή του Δήμου Αρταίων, ως διατάκτη της ανάληψης υποχρέωσης, την έκδοση και έγκριση της ανάληψης υποχρέωσης της δαπάνης με τίτλο **Κ.Α.70.6162.008 : Εργασίες εκκένωσης βόθρου καταφυγίου αδέσποτων ζώων συντροφιάς», ποσού 600,00€ (με το ΦΠΑ 24%) για το έτος 2018».**

Ακολούθησε διαλογική συζήτηση και στη συνέχεια ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις των άρθρων 158 & 160 του Ν. 3463/2006, Ν.3852/2010, την εισήγηση της Υπηρεσίας

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει σύμφωνα με το ιστορικό της παρούσης την πραγματοποίηση της δαπάνης με τίτλο**: Κ.Α 70.6162.008 : Εργασίες εκκένωσης βόθρου καταφυγίου αδέσποτων ζώων συντροφιάς», ποσού 600,00€ (με το ΦΠΑ 24%) για το έτος 2018».**

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 49 /2018**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*