**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 48 /2018**

**ΑΔΑ:** ΩΔΨ2ΩΨΑ-Σ0Η



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 10ο/2018 Της 26Ης ΦΕΦΡΟΥΑΡΙΟΥ 2018**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘Έγκριση πραγματοποίησης δαπάνης με τίτλο: Προμήθεια υλικών φαρμακείου ’’**

Στην Άρτα, σήμερα, 26-02-2018 και ώρα 09:00 π.μ.. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την **4502/22-02-2018** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (5) μέλη:

|  |  |
| --- | --- |
| **ΠΑΡΟΝΤΕΣ**   1. **Τσιρογιάννης Χρήστος**   **(Πρόεδρος)**  **2. Σιαφάκας Χριστόφορος**  **3. Βλάχος Μιχαήλ**  **4. Χαρακλιάς Κων/νος**  **5. Πανέτας Γεώργιος** | **ΑΠΟΝΤΕΣ**      **1. Λιλής Γεώργιος**  **2. Βασιλάκη –Μητρογιώρου**  **Βικτωρία**  **3. Παπαϊωάννου Κων/νος**  **4. Κοσμάς Ηλίας** |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας κ. Σερβετάς Ηλίας και η Ειδική Σύμβουλος του Δημάρχου κ. Σφαλτού Χαρίκλεια

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η επιτροπή έκανε δεκτή πρόταση του Προέδρου της να συζητηθεί (16) έκτακτα θέμα.

Ο Πρόεδρος εισηγούμενος το 2ο έκτακτο θέμα: **Έγκριση πραγματοποίησης δαπάνης με τίτλο: Προμήθεια υλικών φαρμακείου**  έθεσε υπόψη της Επιτροπής την εισήγηση της του τμήματος Αγροτικής Ανάπτυξης η οποία αναφέρει τα εξής: Ο Δήμος μας, στα πλαίσια λειτουργίας του καταφυγίου αδέσποτων ζώων συντροφιάς, απασχολεί εργαζόμενους για την καθαριότητα των χώρων όπου φιλοξενούνται τα ζώα συντροφιάς. Για την φροντίδα των εργαζομένων αυτών απαιτείται η ύπαρξη φαρμακείου με τα απαραίτητα υλικά, όπως γάζες, αντισηπτικά σκευάσματα, κλπ.

Για τους παραπάνω λόγους, έχει εγγραφεί στον οικονομικό προϋπολογισμό έτους 2018, η πίστωση Κ.Α. 70-6681 «Προμήθεια υλικών φαρμακείου», ποσού 200,00€.

Έχοντας λοιπόν υπόψη :

1. Τις διατάξεις του άρθρου 4 του Π.Δ. 80/2016 (ΦΕΚ 145/5-8-2016, τεύχος Α΄).
2. Την με αριθμ. πρωτ. 19444/7-2-2018 Απόφαση Γενικού Γραμματέα Αποκεντρωμένης Διοίκησης Ηπείρου-Δυτ. Μακεδονίας για την επικύρωση του προϋπολογισμού και του ολοκληρωμένου σχεδίου δράσης, οικονομικού έτους 2017, του Δήμου Αρταίων, Π.Ε. Άρτας.
3. Την με αριθμ. 68/2018 Α.Δ.Σ. με θέμα : «Αναμόρφωση προϋπολογισμού (αριθμ. 35/2018 Α.Ο.Ε.)»
4. Την εγγεγραμμένη πίστωση με Κ.Α. 70-6681 «Προμήθεια υλικών φαρμακείου», ποσού 200,00€
5. Την με αριθμ. 32205/Δ10.96 (ΦΕΚ 2652/11-10-2013, τ. Β΄) Υπουργική Απόφαση του Υφυπουργού Εργασίας, Κοινωνικής Ασφάλισης και Πρόνοιας με θέμα : «Ελάχιστα απαιτούμενα υλικά πρώτων βοηθειών στους χώρους εργασίας»
6. Το ότι η δαπάνη θα ολοκληρωθεί εντός του οικονομικού έτους 2018.

Ζητούμε από την Οικονομική Επιτροπή του Δήμου Αρταίων, ως διατάκτη της ανάληψης υποχρέωσης, την έκδοση και έγκριση της ανάληψης υποχρέωσης της δαπάνης με τίτλο **Κ.Α.70-6681: Προμήθεια υλικών φαρμακείου, ποσού 200,00€ (με το ΦΠΑ 24%)** για το έτος 2018.

Ακολούθησε διαλογική συζήτηση και στη συνέχεια ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις των άρθρων 158 & 160 του Ν. 3463/2006, Ν.3852/2010, την εισήγηση της Υπηρεσίας

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει σύμφωνα με το ιστορικό της παρούσης την πραγματοποίηση της δαπάνης με τίτλο**: Κ.Α 70-6681 : Προμήθεια υλικών φαρμακείου, ποσού 200,00€ (με το ΦΠΑ 24%) για το έτος 2018.**

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 48/2018**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*