**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 51 /2018**

**ΑΔΑ:** ΩΠ8ΟΩΨΑ-91Λ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 10ο/2018 Της 26Ης ΦΕΦΡΟΥΑΡΙΟΥ 2018**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘ Ορισμός υπολόγου και έκδοση εντάλματος προπληρωμής για την συμμετοχή του Δήμου στην έκθεση τουρισμού ITB 2018 ’’**

Στην Άρτα, σήμερα, 26-02-2018 και ώρα 09:00 π.μ.. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την **4502/22-02-2018** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (5) μέλη:

|  |  |
| --- | --- |
| **ΠΑΡΟΝΤΕΣ**   1. **Τσιρογιάννης Χρήστος**   **(Πρόεδρος)**  **2. Σιαφάκας Χριστόφορος**  **3. Βλάχος Μιχαήλ**  **4. Χαρακλιάς Κων/νος**  **5. Πανέτας Γεώργιος** | **ΑΠΟΝΤΕΣ**      **1. Λιλής Γεώργιος**  **2. Βασιλάκη –Μητρογιώρου**  **Βικτωρία**  **3. Παπαϊωάννου Κων/νος**  **4. Κοσμάς Ηλίας** |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας κ. Σερβετάς Ηλίας και η Ειδική Σύμβουλος του Δημάρχου κ. Σφαλτού Χαρίκλεια

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η επιτροπή έκανε δεκτή πρόταση του Προέδρου της να συζητηθεί (16) έκτακτα θέμα.

Ο κ. Πρόεδρος εισηγούμενος το 6ο έκτακτο Θέμα: **Ορισμός υπολόγου και έκδοση εντάλματος προπληρωμής για την συμμετοχή του Δήμου στην έκθεση τουρισμού ITB 2018** Έθεσε υπόψη της Επιτροπής την εισήγηση της υπηρεσίας η οποία έχει ως εξής: Σύμφωνα με τις διατάξεις του άρθρου 172 του Ν. 3463/2006 ορίζεται ότι με απόφαση της Οικονομικής Επιτροπής μπορεί να εγκρίνεται η έκδοση ενταλμάτων προπληρωμής για την αντιμετώπιση δαπανών, γενικά, εφόσον η πληρωμή με τακτικό ένταλμα στο όνομα του δικαιούχου είναι αδύνατη ή απρόσφορη. Τα εντάλματα προπληρωμής εκδίδονται στο όνομα δημοτικών υπαλλήλων.

Στην προσπάθεια να αναδειχτεί το τουριστικό προϊόν της περιοχής μας, ο Δήμος Αρταίων έχει προβεί στην κατάρτιση ενός πλήρους και αναλυτικού ετήσιου προγράμματος προβολής του τουριστικού προϊόντος της περιοχής, το οποίο εγκρίθηκε με την υπ. αρ. 35/2018 απόφαση Δ.Σ. Επίσης με την υπ. αρ. 81/2018 απόφασή του, το Δ.Σ. του Δήμου Αρταίων ενέκρινε:

* Τη συμμετοχή του Δήμου Αρταίων στη Διεθνή Έκθεση Τουρισμού ITΒ 2018
* Τη μετάβαση δύο εκπροσώπων του Δήμου Αρταίων στην Άρτα – Αθήνα/Θεσσαλονίκη – Βερολίνο και επιστροφή, και συγκεκριμένα:
  1. του κου Χαρακλιά Κωνσταντίνου, Αντιδημάρχου Πολιτισμού του Δήμου Αρταίων
  2. του κου Αποστολόπουλου Νικολάου, υπαλλήλου του Τμήματος Πολιτιστικής και Τουριστικής Ανάπτυξης του Δήμου Αρταίων.

Η μετάβαση θα γίνει οδικώς για το κομμάτι Άρτα – Αθήνα/Θεσσαλονίκη – Άρτα, με ιδιόκτητο όχημα των ανωτέρω αναφερόμενων εκπροσώπων του Δήμου Αρταίων, και αεροπορικώς για το κομμάτι Αθήνα/Θεσσαλονίκη – Βερολίνο – Αθήνα/Θεσσαλονίκη.

Ημερομηνία αναχώρησης: 06/03/2018

Ημερομηνία έναρξης εργασιών: 07/03/2018

Ημερομηνία λήξης εργασιών: 11/03/2018

Ημερομηνία επανόδου: 12/03/2018

Ημέρες διανυκτέρευσης: 6

Ημέρες εκτός έδρας: 7

3) την έγκριση και διάθεση πίστωσης του ποσού των 4.390,00 € που αναλύεται ως εξής:

1. για τη μετακίνηση του κου Χαρακλιά Κωνσταντίνου έως 2.400,00 €: αεροπορικά εισιτήρια, ημερήσια αποζημίωση και έξοδα διαμονής, επιμέρους έξοδα μετακίνησης. Η σχετική δαπάνη θα βαρύνει τον Κ.Α. 00-6421 «Οδοιπορικά έξοδα και αποζημίωση μετακινούμενων αιρετών»
2. για τη μετακίνηση του κου Αποστολόπουλου Νικολάου έως 1.990,00 €: αεροπορικά εισιτήρια, ημερήσια αποζημίωση και έξοδα διαμονής, επιμέρους έξοδα μετακίνησης. Η σχετική δαπάνη θα βαρύνει τον Κ.Α. 70-6422 «Οδοιπορικά έξοδα και αποζημίωση μετακινούμενων υπαλλήλων»)

Προκειμένου να καλυφθούν τα έξοδα για τη συμμετοχή των εκπροσώπων του Δήμου Αρταίων στη Διεθνή Έκθεση Τουρισμού ITΒ 2018 - δεδομένου ότι αφενός πρόκειται για ένα ποσό που είναι αδύνατο να καλυφθεί εκ των προτέρων από ίδια κεφάλαια των εκπροσώπων του Δήμου Αρταίων, και αφετέρου η διαδικασία που προβλέπεται για την αποζημίωση τους είναι αρκετά χρονοβόρα – αιτούμαστε:

* την έκδοση εντάλματος προπληρωμής, ύψους 4.390,00 €, το οποίο θα βαρύνει τους προαναφερθέντες Κ.Α. (2.400,00 € τον Κ.Α. 00-6421 & 1.990,00 € τον Κ.Α. 70-6422)
* τον ορισμό του υπαλλήλου Αποστολόπουλου Νικολάου ως υπόλογου για:
* την είσπραξη και διαχείριση του ποσού
* την επιστροφή τυχόν υπόλοιπου ποσού μετά το πέρας της διαδικασίας,
* τη συλλογή και προσκόμιση στα αρμόδια όργανα του Δήμου όλων των απαραίτητων δικαιολογητικών που αποδεικνύουν τη νόμιμη διάθεση των δαπανηθέντων χρημάτων.

Η απόδοση λογαριασμού θα γίνει σε διάστημα τριών (3) μηνών από την έκδοση του εντάλματος, ενώ η διαχείριση του ποσού θα γίνει σύμφωνα με τις διατάξεις των άρθρων 32,33,34 και 37 του ΒΔ 17/5-15/6/1959.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις Ν. 3463/2006, Ν.3852/2010 και την εισήγηση της υπηρεσίας.

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει σύμφωνα με το ιστορικό της παρούσης την έκδοση εντάλματος προπληρωμής σε βάρος των, Κ.Α. 00.6421 «Οδοιπορικά έξοδα και αποζημίωση μετακινούμενων αιρετών» (ημερήσια αποζημίωσηκαιέξοδα διαμονής) 2.400,00€ και Κ.Α. 70.6422 «Οδοιπορικά έξοδα και αποζημίωση μετακινούμενων υπαλλήλων » (ημερήσια αποζημίωσηκαιέξοδα διαμονής) 1.990,00€, συνολικά 4.390,00€ στο όνομα του Αποστολόπουλου Νικολάου, υπαλλήλου του Δήμου ο οποίος και υποχρεούται να αποδώσει λογαριασμό σε διάστημα τριών (3) μηνών, προκειμένου να καλυφθούν τα έξοδα του Αντιδημάρχου Τουρισμού κου Χαρακλιά Κωνσταντίνου και του υπαλλήλου κ. Αποστολόπουλου Νικολάου για την συμμετοχή του Δήμου στην έκθεση Τουρισμού **ITB 2018**  η οποία θα πραγματοποιηθεί στο Βερολίνο στις 7 – 11 Μαρτίου 2018. Η διαχείριση των ανωτέρω ποσών θα γίνει σύμφωνα με τις διατάξεις των άρθρων 32,33,34 και 37 του ΒΔ 17/5-15/6/1959.

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 51/2018**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

***ΤΣΙΡΟΓΙΑΝΝΗΣ ΧΡΗΣΤΟΣ***

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*