**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 72 /2018**

**ΑΔΑ:** 6ΞΩ3ΩΨΑ-ΛΤΜ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 10ο/2018 Της 26Ης ΦΕΦΡΟΥΑΡΙΟΥ 2018**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘Αποδοχή ή μη γνωμοδότησης σχετικά με αποζημίωση ή μη του οχήματος των κ.κ. Μιάμη Ελπινίκης και Καυκιά Βασίλειου λόγω φθορών με εξώδικο συμβιβασμό ’’**

Στην Άρτα, σήμερα, 26-02-2018 και ώρα 09:00 π.μ.. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την **4502/22-02-2018** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (5) μέλη:

|  |  |
| --- | --- |
| **ΠΑΡΟΝΤΕΣ**   1. **Τσιρογιάννης Χρήστος**   **(Πρόεδρος)**  **2. Σιαφάκας Χριστόφορος**  **3. Βλάχος Μιχαήλ**  **4. Χαρακλιάς Κων/νος**  **5. Πανέτας Γεώργιος** | **ΑΠΟΝΤΕΣ**      **1. Λιλής Γεώργιος**  **2. Βασιλάκη –Μητρογιώρου**  **Βικτωρία**  **3. Παπαϊωάννου Κων/νος**  **4. Κοσμάς Ηλίας** |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας κ. Σερβετάς Ηλίας και η Ειδική Σύμβουλος του Δημάρχου κ. Σφαλτού Χαρίκλεια

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η επιτροπή έκανε δεκτή πρόταση του Προέδρου της να συζητηθεί (16) έκτακτα θέμα.

Ο κ. Πρόεδρος εισηγούμενος το 10ο τακτικό Θέμα: **Αποδοχή ή μη γνωμοδότησης σχετικά με αποζημίωση ή μη του οχήματος των κ.κ. Μιάμη Ελπινίκης και Καυκιά Βασίλειου λόγω φθορών με εξώδικο συμβιβασμό.** έθεσε υπόψη της Οικονομικής Επιτροπής του Δήμου Αρταίων την γνωμοδότηση της Ειδικής Συμβούλου του Δημάρχου κ. Σφαλτού Χαρίκλειας σχετικά με την αποζημίωση του οχήματος των **κ.κ. Μιάμη Ελπινίκης και Καυκιά Βασίλειου** από φθορές που υπέστη στις 22-12-2017 το υπ’ αριθμ. ΑΤΕ5256 ΙΧΕ όχημα (φερόμενης ιδιοκτησίας της κ . Μιάμη Ελπινίκης κατά 50% και του κ. Καυκιά Βασιλείου κατά 50% σύμφωνα με την συνημμένη άδεια κυκλοφορίας) ενώ ήταν σταθμευμένο, στο εμπρόσθιο καπώ και προφυλακτήρα από πτώση δέντρου ο κορμός του οποίου ήταν εντός του αύλειου χώρου του 2ου Δημοτικού Σχολείου Άρτας, λόγω δυσμενών καιρικών συνθηκών, σύμφωνα με την οποία, κρίνεται συμφέρουσα και σκόπιμη η επίτευξη εξώδικου συμβιβασμού με τους αιτούντες, με τον οποίο (συμβιβασμό) ο Δήμος θα αποζημιώσει τους αιτούντες, καταβάλλοντάς τους το ποσό που απαιτείται για την αποκατάσταση του οχήματός τους , ήτοι **359,60**  € (συμπεριλαμβανομένου ΦΠΑ)

Ακολούθησε διαλογική συζήτηση και στη συνέχεια ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις Ν. 3463/2006 και Ν.3852/2010 και την γνωμοδότηση της ειδικής συμβούλου του Δημάρχου κ. Σφαλτού Χαρίκλειας

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει την γνωμοδότησητης δικηγόρου ειδικής συμβούλου του Δημάρχου κ. Σφαλτού Χαρίκλειας για εξώδικο συμβιβασμό μεταξύ Δήμου και των αιτούντων **κ**.κ. Μιάμη Ελπινίκης και Καυκιά Βασίλειου

**Β.** Εγκρίνει το συμβιβαστικό διακανονισμό μεταξύ του Δήμου και των **κ**.κ. Μιάμη Ελπινίκης και Καυκιά Βασίλειου καταβάλλοντάς τους το ποσό που απαιτείται για την αποκατάσταση του οχήματός τους , ήτοι **359,60** € (συμπεριλαμβανομένου ΦΠΑ) με την προϋπόθεση χορήγησης εξοφλητικής απόδειξης της συνολικής απαίτησης τους μετά την καταβολή του ανωτέρω ποσού και αφού παραιτηθούν από κάθε δικαίωμα από την ανωτέρω αιτία σύμφωνα με τα άρθρα 416, 423 και 424 Α.Κ, θεωρώντας τον εαυτό τους πλήρως εξοφλημένο και ικανοποιημένο.

**Γ.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 72 /2018**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ Κ. ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*